google/wiki40b huggingface dataset:
Phryxus caicus

Utseende

En middelsstor (vingespenn 70-83 millimeter), gråbrun svermer. Thorax er lyst gråbrun med mørke midt- og sidestriper. Bakkroppen har et par svarte sideflekker på hvert ledd, som ikke møtes i midten. Forvingen er brungrå i den fremre delen, lusgrå lanmgs bakkanten, med en svart og hvit stripe mellom de to feltene. Bakvingen er brunrød med svart flekker langs kanten.

Levevis

Larvene lever på planter i familien Apocynaceae.

Utbredelse

Arten er utbredt i Mellom- og det nordlige Sør-Amerika, nord til Florida og Sør-Carolina.
Gjesåsen

Gjesåsen er et sted/område i Åsnes kommune i Hedmark.
Gjesåsen ligger nord for Flisa og er betegnelsen på området som dekker blant annet tettstedet Kjellmyra. I området er det i hovedsak gårder og dyrket mark med korn og poteter. Tjernet som ligger i nærheten er oppkalt etter området og heter Gjesåsjøen. 
Gjesåsen var tidligere en del av Hof kommune, men etter oppdelingen av Hof til Åsnes og Våler, ble Gjesåsen en del av Åsnes kommune. Gjesåsen sokn er underlagt Solør, Vinger og Odal prosti.
Harrison County (Iowa)

Navn

Fylket er oppkalt etter president William Henry Harrison.
Baecacanthus

Utseende

Middelsstore, avlange, lyst gråbrune trebukker med brunsvarte tegninger på dekkvingene. Antennene er tynne og mye lengre enn kroppen. Pronotum er trapesformet, bakhjørnene med en tann. Dekkvingene er avsmalnende bakover, med en butt tann ved bakhjørnet.

Levevis

Larvene lever i død ved.

Utbredelse

Artene er kjent fra det sørøstlige Brasil.
Hemerobius micans

Utbredelse

Hemerobius micans finnes bare i det sørlige Norge, og er ikke vanlig, men kan opptre i ganske store mengder enkelte år.

Utseende

Hemerobius micans er en blekgul bladlusløve. Kroppen er omtrent 10 mm. lang. Hodet er nedoverbøyd, med munndelene på undersiden (ortognath).
Vingemembranen er uten flekker og er iridiserende, den reflekterer lyset i regnbuens farger. Ribbenettet på vingene har korte lyst grå strek. Hemerobius micans har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Hemerobius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes når de er nyklekte, eldre hunner kan artsbestemmes ut fra genitaliene, men dette medfører disseksjon.

Levevis

Hemerobius micans er rovdyr og lever vanligvis av bladlus. Arten er tilknyttet edelløvskog, særlig bøkeskog. Den kan i slike skoger være ganske tallrik.
KGen Murray gasskraftverk

KGen Murray gasskraftverk (I & III) er et varmekraftverk i Murray County i Georgia, USA. Anlegget har en installert produksjonskapasitet på 1.250 MW, fordelt på 6 turbiner. Operatør er energiselskapet Duke Energy Generation Services LLC. 
Kraftverket stod ferdig utbygd i 2002. Brenselkilden er naturgass, bare subsidiært brukes  fyringsolje.
Hebridae

Utseende

Små (1,3 – 3,7 mm), nokså brede teger, tett kledt med korte, fløyelsaktige hår, oftest mørkt brunlige. Kroppen er temmelig bred og litt flat. Hodet er stort og trekantet med små, runde, ustående fasettøyne som sitter tett ved hodets bakkant hos Hebrinae, noe lenger fremme hos Hyrcaninae. Antennene er fem-leddete, tynne og minst så lange som hodets bredde. Sugesnabelen er ganske lang og når bak til hoftene på det mellomste beinparet. Pronotum er trapesformet, mye bredere enn langt og vanligvis litt bredere enn resten av kroppen. Vingene er vanligvis velutviklede, men former med reduserte vinger forekommer. Beina er slanke og middels lange, føttene to-leddete, det innerste leddet ganske lite. Klørne sitter ytterst på det ytre fotleddet, ikke lenger inne som hos noen beslektede grupper.

Levevis

Hebridae lever mellom flytende vegetasjon, og ved bredden, av stillestående eller rennende ferskvann. Noen få arter kan også finnes ved havet, og det er noen som lever mellom steiner i sprutsonen fra fossefall. Eggene legges mellom vegetasjonen. Hva de spiser er lite kjent, men i alle fall noen arter er rovdyr som jakter på spretthaler og andre små leddyr.
Fylkesvei 7018

Fylkesvei 7018 (Fv7018) i Trøndelag går mellom Jule og Berglia i Lierne kommune. Veien er 14,8 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 348 (Nord-Trøndelag).
Rune Arnhoff

Rune Arnhoff (født 5. januar 1958) er en norsk gründer, forretningsmann og bibelsamler. Han er bl.a. kjent for å ha startet og bygget opp selskapet Relekta (grunnlagt i 1977). I april 2015 ble selskapet solgt  til det børsnoterte svenske selskapet Indutrade. Under Arnhoffs ledelse vant selskapet prisen som "Årets arbeidsgiver" i European Business Awards, i konkurranse med 32 000 andre selskaper fra hele Europa. Arnhoff var daglig leder i Relekta-gruppen til 29. februar 2016. 
Arnhoff driver nå investeringsselskapet RA Service AS og er involvert i flere prosjekter. Han er engasjert i eiendomsutvikling som medeier i Norwegian Ground AS, og eier flere små og mellomstore selskap i ulike bransjer.
Han har også opprettet Nordisk bibelmuseum ‎ som 1. juni 2018 åpnet dørene for publikum. Arnhoff har Nordens største bibelsamling og Nordisk Bibelmuseum stiller ut et bredt utvalg av sjeldne og unike bibler fra samlingen.
Rune Arnhoff er sønn av lydmann og produsent Roger Arnhoff.
Menno Simons

Menno Simons (født 1496, død 31. januar 1561) var en nederlandsk-frisisk teolog og reformator i døperbevegelsen. Mennonittene er oppkalt etter ham. 
Menno vokste opp i Frisland i det nordlige Nederland, og studerte filosofi og teologi i Utrecht. Sin første stilling som katolsk prest fikk han i den frisiske byen Pingjum. Her begynte han å lese reformatoriske skrifter og drev intensivt bibelstudium. Han begynte etterhvert å nærme seg reformatoriske tankene om blant annet transsubstansiasjonslæren og dåpspørsmålet. 
I 1536 sluttet han seg til den anabaptistiske bevegelsen, ble døpt igjen (såkalt troende dåp) og begynte å virke som evangelist. Med dette gikk han også ut av Den katolske kirke. Han sluttet seg til døperbevegelsen 10 år etter dens begynnelse, men ble etterhvert en av dens mest fremtredende ledere. Hans største fortjeneste er å ha isolert de gruppene som ville ty til vold og ha samlet den fredelige, men spredte og forfulgte grenen av bevegelsen i det nederlandske-nordtyske området. Teologisk orienterte han seg ved bergprekenen og utviklet en eksplisitt pasifistisk teologi. Hans mest kjente verk er Fundamentboken, som kom ut i 1540. Selv om han tilhørte den eksplisitt pasifistiske hovedlinje i den anabaptistiske bevegelse, ble han forfulgt av den tysk-romerske keiseren Karl V.
Han døde en naturlig død i en alder av 65 år. Mange av de øvrige lederne av døperbevegelsen led derimot martyrdøden.
Microcastalia

Utseende

Middelsstore (gjerne 10-15 millimeter), avlange, mørt brunlige praktbiller. Pronotum er rundet, tett og kraftig punktert. Dekkvingene er jevnt avsmalnende og har opphøyde lengderibber.

Utbredelse

Slekten er utbredt i Australia.
Hesychotypa

Utseende

Middelsstore til nokså store, brunlige eller gråbrune trebukker, oftest med tegninger av lyse skjell. Antennene er lengre enn kroppen. Pronotum er sylindrisk uten tenner på sidene, dekkvingene nesten parallellsidige med avrundet rettvinklede "skuldre".

Utbredelse

Slekten er vidt utbredt i Mellom. og Sør-Amerika.
Center Hill-demningen

Center Hill-demningen er en demning med vannkraftverk beliggende i DeKalb County, delstaten Tennessee i USA. Den regulerer Caney River (øvre Cumberland River), og skaper den 103 km lange Center Hill-sjøen (Center Hill Lake) på 74 km².
Kraftverket har en installert produksjonskapasitet på 135 MW, fordelt på tre turbiner. Demningen er 79 m høy. Operatør er USCE. Utbyggingen skjedde fra 1945 til 1948.
Malawi under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Francis Harbitz

Utmerkelser

Harbitz var medlem av Videnskabsselskabet fra 1901, ridder 1. klasse av St. Olavs Orden (1925), kommandør av Vasaorden, ridder av Dannebrogordenen, Nordstjärneorden og Æreslegionen.

Familie

Han tilhørte slekta Harbitz og var sønn av Christian Fredrik Gottfred Bohr Harbitz (1833–1916) og Frances Esther Theobald (1839–72). Faren var kjøpmann i Christiania og moren var datter av en prest i London. Han ble morfar til Francis Sejersted og Hans Fredrik Dahl.
Turid Karlsen Seim

Karriere og faglig arbeid

Seim ble i 1990 den første norske kvinne som tok teologisk doktorgrad. Hun ble samme år dekan ved Det teologiske fakultet ved Universitetet i Oslo. Hun var den første kvinnelige dekan ved fakultet. Fra 1991 var hun professor i teologi (Det nye testamente) ved Det teologiske fakultet. Hun skrev bøker og artikler om nytestamentlige temaer.
Seim hadde sentrale verv i nasjonalt og internasjonalt økumenisk arbeid. Fra 1991 var hun medlem av kommisjonen «Faith and Order» i Kirkenes Verdensråd. Fra 1995 deltok hun i den internasjonale dialogen mellom romersk-katolske og lutheranere.
Seim var styreleder for kultur og samfunn i Norges forskningsråd fra 1997 til 2001. Fra 2007 til 2015 var hun instituttleder ved Det norske institutt i Roma.
I 2009 ble hun innvalgt som medlem av Det Norske Videnskaps-Akademi. Hun ble i 2015 tildelt Økumenikkprisen av Norges Kristne Råd.
François-Xavier Donzelot

Bakgrunn

François-Xavier Donzelot var sønn av offiseren François Donzelot og hans hustru Jeanne-Baptiste Maire.

Miliræret

I 1785, 21 år gammel, vervet han seg i militæret og begynte tjeneste i regimentet Royal-La Marine. I 1792 ble han fenrik (fransk: sous-lieutenant) og året etter, i 1793 ble han utnevnt til løytnant og tjenestegjorde i den franske Rhin-arméen under general Jean-Charles Pichegru. Hans innsats var så bra at han året etter ble adjutantgeneral (fransk: Adjudant-général).
I 1797 ble Donzelot såret og ble sendt tilbake til Frankrike, der ble han kjent med Napoléon Bonaparte og meldte seg frivillig til hans felttog i Egypt. Donzelot kjempet i slaget ved Pyramidene 21. juli 1798, i slaget ved Sédiman 7. oktober 1798 og ved Heliopolis 20. mars 1800. Han utmerket seg flere ganger og ble i mars 1801 utnevnt til general. Den  31. august 1801 ledet Donzelot den franske delegasjonen som i møte med britene i Alexandria avtalte overgivelsen av de franske troppene.
Etter å ha vendt tilbake til Frankrike og etter noen administrative oppgaver ble han tilordnet staben til marskalk Louis-Alexandre Berthier, keiser Napoléons stabssjef. Etter freden i Tilsit den 7. juli 1807 ble De joniske øyer overført fra Russland til Frankrike og en fransk ekspedisjonsstyrke ble satt i land på Korfu. Donzelot ble beordret som guvernør for øyene og hadde stillingen fra 1808 til 1814, øyene ble overgitt etter Napoléons fall og eksil til Elba.
Under De hundre dagene (Napoléons flukt fra Elba og andre abdikasjon) i 1815 meldte  Donzelot seg til tjeneste og fikk kommando over 2. infanteridivisjon i nordarméen. Med sin styrke deltok han i slaget ved Waterloo og deltok på ettermiddagen i erobringen av den viktige gården La Haye Sainte.

Guvernør

I 1818 ble Donzelot av kong Ludvig XVIII av Frankrike utnevnt til guvernør over Martinique i fransk Vest-India (dagens Karibia), en stilling han hadde inntil 1826. 
Tilbake i Frankrike flyttet han til slottet Château de Ville-Evrard nær sitt hjemsted Neuilly-sur-Marne, hvor han døde den 11. juni 1843.
Ninghai kullkraftverk

Ninghai kullkraftverk er et kullkraftverk i fylket Ninghai i provinsen Zhejiang i det østlige Kina. Det har en installert produksjonskapasitet på 4400 MW. Brenseltypen er kull. Operatør er Beijing Guohua Electric Power Corporation, og Shenhua Group Co Ltd. Teknologien for rensing er utviklet av Hitachi og Zhejianguniversitetet.
ELLT

ELLT var et svensk arkitektkontor grunnlagt i 1954. Navnet er satt sammen av fire studiekameraters etternavn; Alf Engström, Gunnar Landberg, Bengt Larsson og Alvar Törneman. De hadde møtt hverandre i studietiden på Kungliga Tekniska högskolan og startet kontoret rett etter eksamen da de vant arkitektkonkurransen om Gävle krematorium i 1954. Etter at krematoriet ble ferdigstilt ble det hedret med Kasper Salin-prisen i 1965.
ELLT ble kjent for sin arkitektur som hadde snev av både modernisme og brutalisme.
På 1960- og 70-tallet ble arkitektkontoret mye benyttet av offentlige myndigheter og det tegnet blant annet flere politistasjoner.
Kontoret var i virksomhet frem til 1978 da det gikk sammen med A4 arkitektkontor og grunnla Coordinator arkitekter.
Federweisser

Federweisser den mest populære variant av den nye vin i Tyskland. Det dreier seg om druesaft presset av hvite druesorter, der gjæringen såvidt har begynt og uten at vinen er filtrert. Federweisse blir brukt som begrep om vinen helt fra da vinen har begynt sin gjæringsprosess til da den såvidt er ferdig. Sent i gjæringsprosessen kalles vinen Jungwein (ung vin) og senere etter at gjæringen er avsluttet, hvitvin.

Navnet

I Sveits blir begrepet Federweisser brukt om hvitvin av røde druer og tilsvarer den franske Blanc de Noirs. En slik vin blir etter tysk vinrett kalt rosevin. Den vin som i Tyskland kalles Federweisse kalles i Sveits gjerne for Suser eller Sauser (suser), og navnet antas å hentyde til virkningen i hodet eller i fordøyelsessystemet. I Pfalz kalles den samme vinen for det meste Najer Woi (ny vin) eller Bitzler. I Franken brukes begrepet Bremser. Andre betegnelser er Krätzer eller Neuer Süsser, i Italia heter den Vino Nuovo (ny vin), i Tsjekkia burčák og i Luxemburg Fiederweissen. I Østerrike kalles Federweisser Sturm (storm).

Smak og virkning

Federweisse vil som følge av den pågående gjæringsprosess og produksjon av kullsyre få smak som musserende vin. Ved samtidig inntak av sukker vil den berusende virkning utebli eller forsinkes. Vinen inneholder melkesyrebakterier og kan ha virkning på tarmsystemet.

Gastronomi

Federweisse drikkes vanligvis sammen med bakt løkbrød (Zwiebelkuchen) eller i Pfalz Saumagen (sugge- eller purkemage) og i tillegg til dette nøtter av edelkastanje.
Altofts

Økonomi

Mange i landsbyen har tidligere arbeidet i de lokale kullgruvene. Den største gruven i landsbyen, West Riding Colliery, var eid av firmaet Pope and Pearsons. Det var her de første undersøkelser av britisk kullstøv først ble utført i løpet av 1908 og 1909, ledet av W.E. Garforth, bestyrer av kullgruven og president av Mining Association of Great Britain, interesseorganisasjon for gruvearbeiderne. Tidlig på 1900-tallet bidro Garforths forbedringer for arbeidsikkerhet til å utvikle bedre rutiner for trygghet og redningsarbeid for gruvedrift som i dag er vanlig i siviliserte land verden over.
Dagens innbyggere har derimot arbeid i nabobyene, eller ved Wakefield Euroports industripark som har blitt utviklet i de siste tiårene. Annen industri var Altofts' firma for murverk, Normanton Brick Co Ltd, men som flyttet fra Wakefield Road og til Greenfield Road på slutten av 1990-tallet.

Fasiliteter

Landsbyen har fire puber: Poplar; Miners Arms; The Horse and Jockey; og The Robin Hood. Sistnevnte har også et mikrobryggeri, Tarn51 Brewing Co, som framstiller øl for eget salg og for andre puber. I landsbyen finnes også et postkontor, slakter og et lite antall butikker.
Det er tre barne- og ungdomsskoler i landsbyen.
Det er også tre kirker: Altofts’ metodistkirke som ble åpnet i 1990 ved Church Road. Kirken St Mary Magdalene er den anglikanske sognekirken i landsbyen, også ved Church Road. The Hebron er en uavhengig kirke, også lokalisert ved Church Road.
Sportsklubben Altofts Community Sports Club har baner for å spille cricket, fotball og bowling. Cricketklubben spiller i Central Yorkshire Cricket League. Fotballaget i Altofts kom på andreplass i sin liga.
Terry Bozzio

Biografi

Bozzio ble født i California av italiensk-amerikanske foreldre. Han gikk på Sir Francis Drake High School i San Anselmo, California, hvor han også fikk et stipend innen musikk i 1969. I 1975 ble Bozzios talent berømt, da han ble en del av bandet til Frank Zappa. Bozzio ble særlig kjent for å framføre The Black Page på konserter, et stykke Zappa skrev for solo-trommer. The Black Page besto av et noteark med så mange noter at det fremsto som helt svart.
På europaturnéen til Fantômas sommeren 2005 ble Dave Lombardo midlertidig erstattet av Bozzio. Bozzio har i den siste tiden også fremført låter som en del av Zappa plays Zappa-bandet til Dweezil Zappa, og hardrock-bandet Korn. Den 17. januar 2006 ble Bozzio innlemmet som en del av Guitar Centers RockWalk i Hollywood, sammen med andre rock'n'roll-legender som Ronnie James Dio og Slash.

Musikalsk innovasjon

Bozzio er kjent for å spille orkestrale komposisjoner på trommesettet, ved å spille både rytme og melodi på trommesettet på en gang.
Han er også kjent for å spille på verdens største trommesett. settet har hele 6 basstrommer.
NM i mangekamp 1964

NM i mangekamp 1964 var en del av NM i friidrett 1964.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert i Arna 21. juni.
Mesterskapet i femkamp for kvinner og tikamp ble arrangert i Namsos 12.-13. september.
Den jødiske autonome oblast

Historie

De første russiske oppdagerne kom til dette området rundt midten av 1600-tallet. Russerne kom etter hvert i konflikt med kinesiske interesser, og i 1689 forlot russerne området rundt Amur under Nertsjin-avtalen. På midten av 1800-tallet kom de tilbake. Det relative styrkeforholdet mellom Russland og Kina var nå endret, og i 1858 ble grensa med Kina regulert på nytt. Fra 1898 startet arbeidet med å bygge jernbaneforbindelse mellom Tsjita og Vladivostok. Denne jernbanen, som i 1916 ble en del av den fullførte transsibirske jernbanen gikk gjennom området. Bosettinga i Birobidzjan ble grunnlagt i 1915 ved jernbanelinja. Det var likevel lite økonomisk utvikling og bosetting her på denne tida.
I 1928 ble et jødisk nasjonalt distrikt oppretta her. Dette skjedde som resultat av Josef Stalins nasjonalitetspolitikk. Jødene skulle få et eget landområde der de kunne utvikle kulturen sin i sosialistisk stil. Grunnleggingen av distriktet var tildels et mottrekk mot sionismen – ideen om jødisk utvandring til et hjemland i Palestina/Israel. Jiddisk ble offisielt språk i provinsen, ikke hebraisk. Under store propagandakampanjer flytta en del jøder til det tidligere nesten folketomme området på 1920- og 30-tallet. 7. mai 1934 ble området en autonom oblast. Men ikke lenge etterpå endra Stalins holdning til prosjektet seg. Kampanjene for masseinnvandring tok slutt, og mange jødiske ledere ble arresterte og henrettet, som del av de enorme utrenskningene Stalin satte i gang i hele Sovjetunionen. Etter andre verdenskrig verserte det, ifølge mange historikere, planer om å tvangsdeportere jøder til den jødiske autonome oblasten, ettersom Stalins politikk ble mer antisemittisk. Stalins død i 1953 satte imidlertid en stopp for slike planer. På denne tida utgjorde jødene om lag en tredel av befolkningen i den jødiske autonome oblasten. De har aldri utgjort en større del. Ved folketellinga i 1989 var andelen 4,2 %, i 2002 bare 1,2 %. Lokalavisa Birobidzjaner Sjtern, opphavlig en jiddiskspråklig avis, kommer nå ut både på russisk og jiddisk.
Fram til oppløsninga av Sovjetunionen var provinsen administrativt underlagt Khabarovsk kraj, men i 1991 ble den et føderasjonssubjekt.
Ågot Gjems Selmer

Liv og virke

Hun var datter av Svend Jørgen Gjems (1832–) og Johanne Rolfsen (1837–). Faren var kjøpmann i Kongsvinger, de fikk mange barn og flyttet til Kristiania da Ågot var omkring åtte år.
Som skuespiller var Ågot Gjems tilknyttet Christiania Theater i omtrent seks år, der hun debuterte 1880 i Thomos Mortons «Den hjemkomne Nabo», iscenesatt av den danske litterat Niels Thorup Bruun, og hvor hun i 1883 spilte rollen som Petra i uroppføringen av Henrik Ibsens En folkefiende.
 
Hun giftet seg 1883 med Alfred Selmer (1851–1919) av Selmer (slekt), som var distriktslege i Balsfjord. Ekteparet bodde i Balsfjord i nitten år, før de flyttet til Ås sørom Oslo i 1902.  De fikk åtte barn. Av de fem barna som vokste opp var sangerinnen Tordis Gjems Selmer, skuespiller Alfred Gjems Selmer og skuespiller og forfatter Lillemor von Hanno. I juni dør først sønnen Alfred  i spanskesyken, fulgt av mannen Alfred etter en sykkelulykke juni samme året. Ågot dør i 1926.

Forfatterskap

Ågot Gjems Selmer baserte flere av sine bøker på doktorfamiliens liv oppe i det høye nord (Smaapigernes bog, Lillemor, Mor fortæller). Barneboken Da mor var liden bygget imidlertid på minnene fra hennes egen oppvekst på Kongsvinger. Hun skrev til sammen ti bøker, som ble oversatt til en rekke språk.
Fidel Escobar

Landslaget

Han ble tatt ut i Panamas tropp til VM i fotball 2018 i Russland.
Palanderbukta

Palanderbukta er en arm av Wahlenbergfjorden på Nordaustlandet på Svalbard. Den er rundt 22 kilometer lang. Fjorden har innløp ved Zeipelodden på sørsida av Wahlenbergfjorden. Derfra går den i sørøstlig retning innover Gustav Adolf Land. Fjorden ligger på østsida av Scaniahalvøya og isbreen Glitnefonna. Innerst i fjorden ligger Vegafonna, som er den vestligste utløperen av Austfonna.
Palanderbukta har sitt navn etter Louis Palander.
Strategi (sjakk)

Strategi brukes i sjakk om evaluering av posisjoner og om å sette mål og langsiktige planer for spillet. Spillerne forsøker å unngå svakheter i egen stilling samtidig som de forsøker å påføre motstanderen svakheter for deretter å utnytte disse.
Kerri Walsh

Tidligere år

Walsh ble født i Santa Clara, California. Hun vokste opp i Saratoga, California.

High school

Som elev ved high school spilte Walsh innendørs volleyball ved Archbishop Mitty High School i San Jose, California. Hun tok eksamen i 1996.
I high school-konkurranser spilte hun mot sin nåværende partner, Misty May-Treanor.

College

Walsh fortsatte på Stanford University, hvor hun vant nasjonale titler i 1996 samt 1997 og ble medlem av USAs landslag i 1999 og 2000. Hun tok eksamen ved Stanford university i 1999 med bachelorgrad i amerikanske studier.

Profesjonell karriere

Welsh spiller profesjonell sandvolleyball i den amerikanske AVP Tour samt internasjonalt i FMB World Tour.
23. juli 1996 toppet Walsh $ 1 million i fortjeneste.

Sydney 2000

Welsh spilte i sommer-OL 2000 i Sydney på det amerikanske innendørskvinnelandslag, som fikk en fjerdeplass. Hun misset flere av de første konkurransene på grunn av en falsk positiv dopingtest. Etter å ha avlagt prøve på nytt, ble Walsh frikjent og fikk tillatelse til å fortsette å spille.

Athen 2004

Under sommer-OL 2004 i Athen vant Walsh og May-Treanor gullmedalje i kvinnenes sandvolleyball uten å tape en eneste konkurranse.

Beijing 2008

21. august 2008 vant Walsh og Treanor gull for USA i sommer-OL i Beijing ved å beseire det førsteseedete kinesiske laget til Wang Jie og Tian Jia. May-Treanor og Walsh har ikke tapt et eneste sett i noen av de seneste olympiske sommerlekene.
Abu Dhabi Golf Championship

Abu Dhabi Golf Championship (fra 2011 Abu Dhabi HSBC Golf Championship) er en golfturnering på Europatouren som arrangeres i Abu Dhabi i De forente arabiske emirater.
Turneringen ble arrangert for første gang i januar 2006, med en premiepott på 2 000 000 dollar.
Marie Claire

Marie Claire er et kvinneblad som ble opprettet i Frankrike av Jean Prouvost. Den første utgaven av Marie Claire ble utgitt i 1937. Bladet blir utgitt i over 23 land og det offisielle språket er engelsk. Bladet fokuserer mest på helse, skjønnhet og mote.